
Nr. 145

 A V I Z

asupra  propunerii legislative privind acordarea de locuinţe de serviciu tinerilor instituţionalizaţi care au împlinit vârsta de 18 ani şi sunt proveniţi din orfelinate şi case de copii precum şi modificarea şi completarea Ordonanţei de urgenţă nr.35/1997, privind măsuri de stimulare a persoanelor fizice şi juridice pentru încadrarea în muncă a absolvenţilor instituţiilor de învăţământ.
În conformitate cu prevederile art.89  din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind acordarea de locuinţe de serviciu tinerilor instituţionalizaţi care au împlinit vârsta de 18 ani şi sunt proveniţi din orfelinate şi case de copii precum şi modificarea şi completarea Ordonanţei de urgenţă nr.35/1997, privind măsuri de stimulare a persoanelor fizice şi juridice pentru încadrarea în muncă a absolvenţilor instituţiilor de învăţământ, trimisă cu adresa nr.145 din 21 mai   2001, înregistrată sub nr.663/XVIII/11 din 21 mai 2001.   



Potrivit prevederilor art.60 din Regulamentul Camerei Deputaţilor, membrii comisiei au dezbătut propunerea legislativă menţionată mai sus, în şedinţa din 16 octombrie 2001. 



În urma examinării, s-a hotărât, cu majoritate de voturi, avizarea favorabilă a propunerii legislative cu menţinerea înlocuirii sintagmei “locuinţe de  serviciu” cu “locuinţe sociale”, precum şi cu recomandarea ca la dezbaterea în fond să se ţină seama de  observaţiile şi propunerile Consiliului Legislativ din avizul favorabil nr.433 din 16 mai 2001. 

În raport de  dispoziţiile pe care le conţine, propunerea legislativă face parte din categoria legilor ordinare. 

                       PREŞEDINTE,                                      SECRETAR, 

        dr. Ionel Olteanu                               Carmen Dumitriu

